  Туспуктэм: vk.com (Большая перемена) Анжелика Тихонова корреспондент Удмуртиысь вить дышетскисьёс «Большая перемена» огъяросси вожвылъяськонын вормизы. Конкурслэн финалэз 17-20 пӧсьтолэзе нылпиослы «Артек» калыккуспо центрын ортчиз. Со сярысь элькун тӧролэн но кивалтэтлэн пресс-службазы ивортӥз. Вожвылъяськонын оглом 300 пиналъёс вормизы. Соос пӧлысь Удмуртиысь Диана Мираева (Дэри ёросысь Постол школаын дышетскись), Александра Мартюшина (Ижкарысь «Столичной» лицейысь), Арина Петрова, Григорий Чурин (кыкназы ик Кузебай Герд нимо йӧскалык гимназиысь) но Алексей Стерлядев (Глазкарысь физико-математической лицейысь) сюризы. Соос «Путешествие мечты: Санкт-Петербург - Владивосток» поездэ билетъёс утӥзы. Пусъём, нырысь ик пиналъёс конкурсэ заочно пыриськизы: нимаз но командаез ужъёсты быдэсъязы. Нош йылпумъясь люкетэз «Артекын» ортчиз. Отын соослэсь командаен ужамзэс, мылкыдзэс но аспӧртэм амалъёсын ужаны быгатэмзэс дунъязы. Тодэ вайытом, 2021-тӥ арын Удмуртиысь кык студентъёс «Большая перемена» огъяросси вожвылъяськонын быдэн миллион манетэн утӥзы. Тегъёс: Россия нылпиос вожвылъяськон Удмуртия Дышетон  